CELEX: 32010R0780
Language: hr
Date: 2010-09-02 00:00:00
Title: Uredba Komisije (EU) br. 780/2010 od 2. rujna 2010. o odobrenju manjih izmjena specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla (Thüringer Leberwurst (ZOZP))

15/Sv. 20
            
            
               HR
            
            
               Službeni list Europske unije
            
            
               76
            
         32010R0780
   
               L 233/19
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 780/2010
   od 2. rujna 2010.
   o odobrenju manjih izmjena specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla (Thüringer Leberwurst (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s prvim podstavkom članka 9. stavka 1. Uredbe (EZ) br. 510/2006, Komisija je ispitala zahtjev Njemačke za odobrenje izmjene detaljâ specifikacije za zaštićenu oznaku zemljopisnog podrijetla „Thüringer Leberwurst”, registriranu u skladu s Uredbom Komisije (EZ) br. 2400/96 (2), kako je izmijenjena Uredbom br. 2206/2003 (3).
            
         
               (2)
            
            
               Svrha zahtjeva je izmijeniti specifikaciju proglašavajući uporabu prirodnih omota obaveznom te proširujući načine pakiranja, ponajprije kako bi se omogućilo korištenje plastičnih posuda, ali ne i omota od umjetnih materijala. Ovo je više u skladu s tržišnim okolnostima i željama potrošača te omogućava otvaranje postojećeg tržišnog potencijala.
            
         
               (3)
            
            
               Komisija je ispitala dotične izmjene i zaključila da su one opravdane. S obzirom da su ovo manje izmjene, Komisija ih može odobriti bez uporabe postupka utvrđenog u člancima 6. i 7. te Uredbe,
            
         DONIJELA JE OVU UREDBU:
   Članak 1.
   Odobravaju se izmjene specifikacije za zaštićenu oznaku zemljopisnog podrijetla „Thüringer Leberwurst”, kako je utvrđeno u skladu s Prilogom I.
   Članak 2.
   Ažurirani jedinstveni dokument utvrđen je u Prilogu II.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 93, 31.3.2006., str. 12.
   
      (2)  SL L 327, 18.12.1996., str. 11.
   
      (3)  SL L 330, 18.12.2003., str. 13.
   
      PRILOG I.
      Specifikacija za zaštićenu oznaku zemljopisnog podrijetla „Thüringer Leberwurst” mijenja se kako slijedi:
      u točki „4.2. Opis”, zadnja rečenica prvog stavka zamjenjuje se sljedećim:
      
         „Kobasica se puni u prirodni omot, poput svinjskih crijeva, mjehura ili goveđeg tankog crijeva, ili se konzervira u staklenkama ili drugim posudama, osim u omotu od umjetnih materijala.”
      
   
   
      PRILOG II.
      
         JEDINSTVENI DOKUMENT
      
      
         Uredba Vijeća (EEZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda.
         „THÜRINGER LEBERWURST”
         EZ br. DE-PGI-0105-0222-02.02.2009.
         ZOZP (X) ZOI ( )
         1.   Naziv
         
         „Thüringer Leberwurst”
         2.   Država članica ili treća zemlja
         
         Njemačka
         3.   Opis poljoprivrednog ili prehrambenog proizvoda
         
         3.1.   Vrsta proizvoda:
         
         
                     Razred 1.2.
                  
                  
                     Mesni proizvodi
                  
               3.2.   Opis proizvoda na koji se primjenjuje naziv iz točke 1.
         
         Ovo je domaća jetrena kobasica pikantnog okusa koja se prodaje svježa ili konzervirana. Njen osnovni sastojak je svježa jetra. Masno tkivo sastoji se od slanine bez kože i potrbušnice. Kobasica se puni u prirodni omot, poput svinjskih crijeva, mjehura ili goveđeg tankog crijeva, ili se konzervira u staklenkama ili drugim posudama, osim u omotu od umjetnih materijala.
         Sastav:
         svinjsko meso, svinjska jetra, nitritna sol za salamurenje, pirjani luk, mješavina začina (posebno papra i turinškog mažurana), dim.
         3.3.   Sirovine (samo za prerađene proizvode)
         
         —
         3.4.   Stočna hrana (samo za proizvode životinjskog podrijetla)
         
         —
         3.5.   Posebni proizvodni postupci koji se moraju izvoditi u određenom zemljopisnom području
         
         Cjelokupni proizvodni postupak odvija se unutar određenog zemljopisnog područja.
         3.6.   Posebna pravila za rezanje, ribanje, pakiranje itd.
         
         —
         3.7.   Posebna pravila za označavanje
         
         —
         4.   Sažeta definicija zemljopisnog područja
         
         Thüringen
         5.   Veza sa zemljopisnim područjem
         
         5.1.   Posebnosti zemljopisnog područja
         
         „Thüringer Leberwurst” ima stoljetnu tradiciju u Thüringenu. Vjerojatno je jednako stara kao i samo mesarstvo u Thüringenu. Čak i danas se pravi na vrlo popularnim „mesarskim priredbama” u tom području i jede svježa iz kotla za kobasice. Ona je dio ponude gotovo svakog turinškog proizvođača mesa i kobasica. Porijeklo imena se zadržalo jer se u vrijeme bivše Njemačke Demokratske Republike koristilo samo kao izvorna oznaka zemljopisnog podrijetla.
         5.2.   Posebnosti proizvoda
         
         Turinške kobasice, uključujući „Thüringer Leberwurst” već više od 200 godina uživaju veliki ugled u Njemačkoj i drugdje. „Thüringer Leberwurst” je među najpoznatijim kobasicama u Thüringenu.
         5.3.   Uzročna veza između zemljopisnog područja i kvalitete ili značajki proizvoda (za PDO) ili posebne kvalitete, ugleda ili drugih značajki proizvoda (za PGI)
         
         Ugled „Thüringer Rotwursta” temelji se na vještini i iskustvu turinških mesara i receptima, koji se nasljeđuju s generacije na generaciju.
         
            Upućivanje na objavu specifikacije
         
         (Članak 5. stavak 7. Uredbe (EZ) br. 510/2006)
         Markenblatt 20. svezak od 16.5.2008., dio 7a-bb, str. 33363
         http://register.dpma.de/DPMAregister/geo/detail.pdfdownload/148